Carl Johan Cronstedt

Carl Johan Cronstedt, født 25. april 1709 i Stockholm, død 9. november 1779 i Stockholm, var en svensk greve, arkitekt og president i Kammarkollegium. Cronstedt regnes som oppfinner av den svenske kakkelovnen.


== Biografi ==

Cronstedt var sønn av Jakob Cronstedt og friherrinnen Margareta Beata Grundel, hvis mor tilhørte slekten De Besche, samt nevø av Carl Cronstedt. Ved Carl Johan Cronstedts fødsel, var faren kongelig hovjunkare, og ble i 1731 greve.
Da han var 20 år ble Carl Johan Cronstedt i 1729 elev hos Christopher Polhem på Stjärnsund og ble i 1733 utnevnt til hovintendent. Han foretok i 1735 en tre års reise til Tyskland, Frankrike og Italia. Da han kom hjem, studerte han bygningskunst under Carl Hårleman og ble i 1753 dennes etterfølger som överintendent. Han innehadde denne stillingen til 1767 og utførte bl.a.

fløyene ved Drottningholm slott etter Hårlemans tegning, men med forandringer,
gjenoppbyggingen av Maria Magdalena kyrka i Stockholm etter brannen i 1759,
nye Admiralitetskirken i Karlskrona 1760 (den ble aldre ferdigstilt, men ble en fire meter høy ruin),
Stora tyghuset ved Artillerigården i Stockholm,
delaktig i oppføringen av Drottningholmsteatern 1764-1765 og
gjorde tegningene til S:t Olai kyrka i Norrköping som ble innviet i 1767.
ombygging av Elvesta gård på 1750-tallet, der han selv bodde.I 1767 ble Cronstedt president i Kammarrevisionen og i 1769 president i Kammarkollegium. I 1739 ble han medlem av Vetenskapsakademien. En av sine største innsatser gjorde Cronstedt som konstruktør av den energiøkonomiske svenske kakkelovnen. Den 27. januar 1767 bestemte Rikets Råd, under et møte på Stockholms slott, å starte et forskningsoppdrag for å frinne fram til en type mer energibesparende ildsted til husholdningene. Ansvarlige for oppdraget ble Cronstedt og generalen Fabian Wrede. Allerede på høsten samme år presenterte de sine forslag i skriften «Beskrifning på Ny Inrättning af Kakelugnar Til Weds Besparing. Jämte Bifogade Kopparstycken. Utgifwen af Praesidenten Grefwe C.J. Cronstedt.», der de beskriver ulike typer kakkelovner med slingrende røkganger, som bedre skulle ta vare på varmen fra flammene.
Hans bibliotek og kunstsamlinger finnes bevart på Fullerö slott, der de ble samlet av hans sønn, hovintendenten Fredrik Adolf Ulrik Cronstedt (1744-1829). Han var også far til Johan Adam Cronstedt.Cronstedt ble i 1744 gift med grevinnen Eva Margareta Lagerberg. På andre halvdel av 1700-tallet var hun eier av Bergaholms gård (i nåværende  Salem kommune). Ved landeveien (idag Bergaholmsvägen) ble det i 1765 reist en kvartmils milestolpe med teksten: «Uprest af Bergaholms egare C.J.C:E.M.L. 1765». C.J.C står for Carl Johan Cronstedt og E.M.L. for hans hustru Eva Margareta Lagerberg. Gjennom arv fortsatte Bergaholms säteri å være i slektens eie helt fram til 1843.


== Bilder ==

		
		
		
		


== Referanser ==

Cronstedt, Karl Johan i Nordisk familjebok (2. utgave, 1906)


== Videre lesning ==
Carl Johan Cronstedt, Svenskt biografiskt lexikon (art av Åke Stavenow.)
Rollenhagen Tilly, Linnéa, Carl Johan Cronstedt. Arkitekt och organisatör, Balkong förlag 2017.
Rollenhagen Tilly, Linnéa, "Carl-Johan Cronstedt in Paris (1732-1735) : Education, Purchases and Contacts", Art Bulletin of Nationalmuseum Stockholm, vol. 15, 2008, p. 101-108.
Rollenhagen Tilly, Linnéa, "Ur Carl Johan Cronstedts bibliotek. Fyra kopior av Antoine Desgodets opublicerade lektioner", Konsthistorisktidskrift/Journal of Art History, vol. 80, 4/2011, p. 207-218.
Rollenhagen Tilly, Linnéa, "French Bridge Drawings in the Cronstedt Collection", Art Bulletin of Nationalmuseum Stockholm'', vol. 19, 2012, p. 137-144.
Rollenhagen Tilly, Linnéa, "Knowledge of architecture and building technologies in 18th century Sweden",  R. Carvais, A. Guillerme, V. Nègre and J. Sakarovitch Nuts & Bolts of Construction history, Picard, Paris 2012, vol. 1, p. 409-417.
Rollenhagen Tilly, Linnéa, "Construire un pont en Suède au milieu du XVIIIe siècle" F. Fleury & alii, Les temps de la construction, Picard, Paris 2016, p. 781-791.


== Eksterne lenker ==
(en) Carl Johan Cronstedt – kategori av bilder, video eller lyd på Commons